‘‘எல்லோரும் மூக்கைப் பிடிச்சுக்கோங்க’’ என்று திடீரென ஒரு கார்னரில், ஸ்போர்ட்ஸ் பைக் ஓட்டும் பசங்க கார்னரிங் பண்ணி வளைப்பதுபோல், படகைத் திருப்பினார். எல்லோரும் மூக்கைப் பிடித்துக்கொண்டோம். ‘‘என்ன இது Bad ஸ்மெல்?’’ என்றேன். அப்புறம்தான் தெரிந்தது – அது Bat ஸ்மெல். அதாவது, வௌவால்கள். கிட்டத்தட்ட ஆயிரக்கணக்கில் வௌவால்கள், விக்கிரமாதித்தன் கதையில் வரும் வேதாளங்கள்போல் தலைகீழாகத் தவமிருந்து கொண்டிருந்தன. இந்த இடம் வௌவால்களுக்கான பிரதேசம் என்றார் படகோட்டி. இது மட்டுமில்லாமல் பருந்துகள், நீர்க்காகங்கள், காட்டுப் பூனைகள் என்று எக்கச்சக்க விலங்கினங்கள் உண்டு.